Flest skólabörn hafa gert foreldrum sínum gramt í geði með svona spurningum . Það byrjar oft með vangaveltum yfir hvort rúmið ‘ sé endalaust ’ eða hvaðan manneskjur hafi komið eða hvernig plánetan jörð hafi myndast . Atburðir í efnisheiminum eru ekki taldir ‘ bara gerast . ’ Þessi einfalda spurning skólabarns hefur leitað á hugi margra kynslóða heimspekinga , vísindamanna og guðfræðinga . Sumir lýsa því einfaldlega yfir að Guð hafi skapað alheiminn , en börn vilja alltaf vita hver skapaði Guð , og spurningar á þeim nótum verða óþægilega erfiðar . Þar að aukiskýrir maður ekki tilveru alheimsins með því að staðhæfa að hann hafi alltaf verið til . Blaðamenn hafa gaman af að ögra vísindamönnum með þessari spurningu þegar þeir kvarta yfir því hve miklum peningum sé varið til raunvísinda . En Ágústínus var snjallari . Það er athyglisvert að nútímavísindi hafa komist að nokkurn veginn sömu niðurstöðu og Ágústínus á grundvelli þess sem við vitum nú um eðli rúms , tíma og þyngdarafls . Hann teygðist ekki aftur um alla eilífð . Og það er reyndar flóknara . Það kemur þó á daginn að til eru efnislegir atburðir sem eiga sér ekki vel skilgreindar orsakir að hætti hins venjulega heims . Efnisagnir kunna einfaldlega að birtast fyrirvaralaust og hverfa svo aftur jafn snögglega . Atburðurinn ‘ bara gerðist ’ á þessu augnabliki , það er allt og sumt . Það er ekki hægt að spá um þessa atburði . Skyndileg og orsakalaus tilkoma einhvers getur átt sér stað innan sviðs vísindalögmála , þegar búið er að taka skammtalögmál með í reikninginn . Hafi frumheimurinn , eins og stjörnufræðingar halda , verið þjappaður saman í agnarögn hljóta skammtahrifin einu sinni að hafa verið mikilvæg á alheimslegan mælikvarða . Tveir frægir skammtaheimsfræðingar , James Hartle og Stephen Hawking , komu fram með snjalla hugmynd sem á rætur að rekja til Einsteins . Þrátt fyrir tímarúmstengslin er þó rúmið rúm og tíminn tími undir næstum öllum kringumstæðum . Í þessu tilfelli getur óvissan , undir sérstökum kringumstæðum , orkað á samsemd rúms og tíma . Kjarni Hartle-Hawking hugmyndarinnar er að miklihvellur hafi ekki verið skyndileg kviknun tímans á einhverju sérstæðu fyrsta augnabliki , heldur uppkoma tímans úr rúminu með ofurhröðum en engu að síður samfelldum hætti . Jafnvel þegar búið er að bæta við þessum smáatriðum finnst mörgum að þeir hafi verið prettaðir . Að langa til að vita hversvegna er ákaflega mannlegt , en kannski það sé ekkert svar til á mannlegan kvarða við svona djúphugsuðum spurningum um tilveruna . Tilvísanir 1 . Nýjustu bækur hans eru The Last Three Minutes og It’s About Time . Þýð.